**ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ՀՈՒՆԻՍԻ 3-Ի ԹԻՎ 898-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**» **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| 1. Հայաստանի Հանրապետության արդարադատության նախարարություն | 14.04.2022թ. |
| 01/27.4/16361-2022 |
|  **1**․«Հայաստանի Հանրապետության կառավարության 2021 թվականի հունիսի 3-ի թիվ 898-Ն որոշման մեջ փոփոխություն և լրացումներ կատարելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) 1-ին կետի 1-ին ենթակետի ա. պարբերությամբ նախատեսվում է լրացումներ կատարել Հայաստանի Հանրապետության կառավարության 2021 թվականի հունիսի 3-ի N 898-Ն որոշման (այսուհետ՝ Որոշում) հավելվածի Ձև 1-ի 1-ին կետում, մասնավորապես՝ նախատեսվում է սնանկության գործով կառավարչի համար հասանելի դարձնել նաև **պարտապան իրավաբանական անձի, անհատ ձեռնարկատիրոջ կամ նոտարի սնանկ ճանաչելուն նախորդող վերջին հինգ տարիների համար հարկային մարմիններին ներկայացրած հաշվարկների կամ հարկային մարմնի կողմից վերահսկվող եկամուտների գծով պարտավորությունների, դեբետային գումարների, սահմանված չափից ավել վճարված գումարների և միասնական հաշվում առկա գումարների վերաբերյալ տվյալները:**Այս առումով, հարկ ենք համարում անդրադառնալ հետևյալ իրավական կարգավորումներին.Հայաստանի Հանրապետության հարկային օրենսգրքի 4-րդ հոդվածի 1-ին մասի 63-րդ կետի համաձայն՝ ***հարկային գաղտնիքը*** *հարկ վճարողի, հարկ վճարողի գործունեության վերաբերյալ հարկային մարմնի կամ հարկային ծառայողի ստացած ցանկացած տեղեկությունն է, բացառությամբ՝**ա. հարկ վճարողի կողմից կամ նրա համաձայնությամբ հրապարակված տեղեկությունների,**բ. հարկ վճարողի հաշվառման համարի վերաբերյալ տեղեկության,**գ. հարկ վճարողի կանոնադրության մեջ ներառվող տեղեկությունների,**դ. հարկային հարաբերությունները կարգավորող իրավական ակտերի պահանջների խախտման և կիրառված պատասխանատվության միջոցների վերաբերյալ տեղեկությունների,**ե. հարկ վճարողի կամ հարկ վճարողի գործունեության վերաբերյալ միջազգային կամ միջգերատեսչական պայմանագրերի (համաձայնագրերի) հիման վրա այլ պետությունների հարկային կամ մաքսային մարմիններ ներկայացվող տեղեկությունների` այդ մարմիններ ներկայացնելու դեպքում,**զ. հարկ վճարողի կողմից հաշվետու ամսվա ընթացքում աշխատանքային և քաղաքացիաիրավական պայմանագրերի հիման վրա հայտարարագրված աշխատողների թվի վերաբերյալ տեղեկատվության,**է. միասնական հաշվի միջոցով մարված պարտավորությունների, ինչպես նաև միասնական հաշվի միջոցով չմարվող հարկերի, վճարների և պետական տուրքի գծով պարտավորությունների մարման վերաբերյալ տեղեկատվության,**ը. հարկ վճարողի հարկման համակարգի վերաբերյալ տեղեկատվության,**թ. Օրենսգրքի 308-րդ հոդվածով սահմանված և սույն կետում չնշված՝ հրապարակման ենթակա տեղեկությունների:*Նույն օրենսգրքի 35-րդ հոդվածի 1-ին մասի համաձայն՝ ***հարկային մարմինը*** *(հարկային հսկողություն իրականացնող պաշտոնատար անձը)* ***պարտավոր է****` (…) 9)* ***պահպանել հարկային գաղտնիքը****, հարկային գաղտնիք համարվող տեղեկատվությունը օրենքով սահմանված դեպքերում Հայաստանի Հանրապետության կառավարության կողմից սահմանված կարգով տրամադրել այդ տեղեկությունների օգտագործմամբ աշխատանքներ կատարելու իրավասություն ունեցող պետական մարմիններին:*«Նորմատիվ իրավական ակտերի մասին» օրենքի 2-րդ հոդվածի 1-ին մասի 3-րդ կետի համաձայն՝  ***ենթաօրենսդրական նորմատիվ իրավական ակտը****Սահմանադրության և* ***օրենքների հիման վրա և դրանց իրականացումն ապահովելու նպատակով*** *օրենքով լիազորված լինելու դեպքում Սահմանադրությամբ նախատեսված մարմինների ընդունած նորմատիվ իրավական ակտն է:*Այսպիսով, գտնում ենք, որ խնդրահարույց են Նախագծով առաջարկվող կարգավորումները, որով սահմանվում են հարկային գաղտնիք կազմող տվյալների փոխանցում սնանկության գործով կառավարչին այն պարագայում, երբ Որոշմամբ սահմանված չէ պարտապանի համաձայնությունը ստանալու վերաբերյալ դրույթ՝ հաշվի առնելով Հայաստանի Հանրապետության հարկային օրենսգրքի 4-րդ հոդվածի 1-ին մասի 63-րդ կետի ա. ենթակետի դրութները: Սույն դիտողությունը վերաբերում է նաև Նախագծի 1-ին կետի 2-րդ ենթակետում առկա նույնաբովանդակ կարգավորմանը:Այս առումով, առաջարկում ենք Նախագծի նախաբանում նշել այն **օրենսդրական հիմքը**, ըստ որի՝ հարկային մարմինները կարող են հարկային գաղտնիք համարվող տեղեկությունները տրամադրել սնանկության գործով կառավարչին առանց պարտապանի համաձայնության, քանի որ դրանում հղում է կատարվում միայն «Նորմատիվ իրավական ակտերի մասին» օրենքի 34-րդ հոդվածի 1-ին մասին, ինչը հնարավորություն չի տալիս լիարժեք կերպով գնահատելու առաջարկվող կարգավորումների նպատակահարմարությունն ու հիմնավորվածությունը: Հետևաբար, այս պարագայում անհրաժեշտ կլինի վերանայել Նախագծի նախաբանը՝ հիմք ընդունելով «Նորմատիվ իրավական ակտերի մասին» օրենքի 13-րդ հոդվածի 1-ին մասի դրույթները, այն է՝ *(…) ենթաօրենսդրական նորմատիվ իրավական ակտը ունենում է նախաբան, որում նշվում է օրենսդրական իրավական ակտի հոդվածը կամ մասը, որը ներառում է Սահմանադրության 6-րդ հոդվածի 2-րդ մասով սահմանված լիազորող նորմեր:***2․**Նախագծի 1-ին կետի 1-ին ենթակետի ա. պարբերությունում «հետևյալ խմբագրությամբ» բառերն առաջարկում ենք փոխարինել «հետևյալ բովանդակությամբ» բառերով՝ նկատի ունենալով «Նորմատիվ իրավական ակտերի մասին» օրենքի 33-րդ հոդվածի դրույթները:Սույն դիտողությունը վերաբերում է նաև Նախագծի 1-ին կետի 2-րդ ենթակետում առկա նույնաբովանդակ կարգավորմանը:**3**․Նախագծի 1-ին կետի 1-ին ենթակետի բ. պարբերությամբ նախատեսվում է Որոշման հավելվածի Ձև 1-ի 2-րդ կետն ուժը կորցրած ճանաչել:Եթե Նախագծով նախատեսվում է ուժը կորցրած ճանաչել նաև Որոշման հավելվածի Ձև 1-ի 2.1-2.33-րդ կետերը, ապա, տարընկալումներից խուսափելու համար, առաջարկում ենք Նախագծի 1-ին կետի 1-ին ենթակետի բ. պարբերությունը խմբագրել՝ նախատեսելով նաև վերոնշյալ կետերն ուժը կորցրած ճանաչելու մասին դրույթներ: | **Չի ընդունվել**ՀՀ հարկային օրենսգրքի (այսուհետ՝ Օրենսգիրք) 4-րդ հոդվածի 1-ին մասի 63-րդ կետի համաձայն՝ հարկային գաղտնիք է համարվում հարկ վճարողի, հարկ վճարողի գործունեության վերաբերյալ հարկային մարմնի կամ հարկային ծառայողի ստացած ցանկացած տեղեկություն: Հարկ վճարողի վերաբերյալ հարկային գաղտնիք հանդիսացող կամ այդպիսիք պարունակող տեղեկությունները կարող են հրապարակվել միայն հարկ վճարողի կողմից կամ նրա համաձայնությամբ:Օրենսգրքի 28-րդ հոդվածի 1-ին մասի համաձայն՝ օրենսգրքի կիրառության իմաստով` հարկ վճարողի (հարկային գործակալի) ***պաշտոնատար անձ է համարվում այն ֆիզիկական անձը, որը օրենքի ուժով*** կամ հարկ վճարողի (հարկային գործակալի) կողմից հարկային մարմնի սահմանած ձևի լիազորագրով լիազորված է ներկայացնել հարկ վճարողին (հարկային գործակալին) հարկային մարմնում, բացառությամբ նույն հոդվածով սահմանված դեպքերի:«Սնանկության մասին» ՀՀ օրենքի 29-րդ հոդվածով թվարկված են սնանկության գործով ***կառավարչի լիազորությունները***։ Նույն հոդվածի 3-րդ մասի համաձայն՝ նույն օրենքով այլ բան սահմանված չլինելու դեպքում իր լիազորություններն իրականացնելիս ***կառավարիչը գործում է պարտապանի անունից և իր պատասխանատվությամբ***: Միաժամանակ, «Հայաստանի Հանրապետության կառավարության 2021 թվականի հունիսի 3-ի թիվ 898-Ն որոշմամբ (այսուհետ՝ Որոշում) հաստատված կարգի 3-րդ կետի համաձայն՝ կառավարիչը նույն կարգով սահմանված հարցումներն իրականացնելիս ***կոնկրետ պարտապանի վերաբերյալ տեղեկությունները կարող է ստանալ միայն տեղեկատվական համակարգում այդ պարտապանի մասնակցությամբ իրականացվող և իր կողմից վարվող սնանկության գործի ու պարտապանի տվյալների համապատասխանության դեպքում***, որով հավաստվում է կառավարչի՝ տվյալ գործով որպես կառավարիչ նշանակված լինելու հանգամանքը:Վերոգրյալ կարգավորումներից հետևում է, որ կառավարիչը իրավասու է ստանալ պարտապանի վերաբերյալ ցանկացած տեղեկություն, այդ թվում՝ հարկային գաղտնիք հանդիսացող, որպես օրենքի ուժով՝ տվյալ դեպքում «Սնանկության մասին» ՀՀ օրենքով, հարկ վճարողի պաշտոնատար անձ։ Հետևաբար, հաշվի առնելով այն հանգամանքը, որ օրենքի ուժով («Սնանկության մասին» ՀՀ օրենք) սնանկության գործով կառավարիչը իր լիազորություններն իրականացնելիս գործում է պարտապանի անունից և իր պատասխանատվությամբ՝ հայտնում ենք, որ վերջինիս՝ հարկային գաղտնիք հանդիսացող տեղեկատվությունը չտրամադրելու իրավական հիմքեր առկա չեն, ուստի, նախագիծը պարտապանի համաձայնությունը ստանալու վերաբերյալ դրույթով լրացնելու անհրաժեշտությունը բացակայում է։Ինչ վերաբերում է հարկային մարմինների կողմից սնանկության գործով կառավարչին հարկային գաղտնիք հանդիսացող տեղեկությունները տրամադրելու մասով Նախագծի նախաբանը լրացուցիչ օրենսդրական հիմքով լրացնելու վերաբերյալ դիտարկմանը՝ ապա հայտնում ենք, որ Որոշմամբ արդեն իսկ ըստ Էության տրամադրվում են բովանդակային առումով հարկային գաղտնիք հանդիսացող տեղեկություններ, որի նախաբանում որպես լիազորող նորմ նշված է «Սնանկության մասին» ՀՀ օրենքի 29-րդ հոդվածի 8-րդ մասը՝ համաձայն որի միասնական էլեկտրոնային տեղեկատվական համակարգի միջոցով տեղեկատվություն ստանալու կարգը սահմանում է կառավարությունը, հետևաբար, հաշվի առնելով այն հանգամանքը, որ Նախագծով տեղի է ունեցել տրամադրման ենթակա հարկային գաղտնիք հանդիսացող տեղեկությունների շրջանակի փոփոխություն՝ նախագծի նախաբանում հղում է կատարվել «Նորմատիվ իրավական ակտերի մասին» օրենքի 34-րդ հոդվածի 1-ին մասին, համաձայն որի՝ նորմատիվ իրավական ակտերում փոփոխություն կամ լրացում կատարում է միայն այդ նորմատիվ իրավական ակտն ընդունած մարմինը կամ նրա իրավահաջորդը: Ուստի, նախագծի նախաբանը լրացուցիչ լիազորող նորմով լրացնելու անհրաժեշտությունը բացակայում է։ **Ընդունվել է**Նախագծում կատարվել է համապատասխան փոփոխություն **Ընդունվել է**Նախագծում կատարվել է համապատասխան փոփոխություն |
| 2. Հայաստանի Հանրապետության ֆինանսների նախարարություն | 22.03.2022թ. |
| 01/2-3/4401-2022 |
|  «Հայաստանի Հան­­րապետության կառավարության 2021 թվականի հունիսի 3-ի թիվ 898-Ն որոշման մեջ փոփո­­խություն և լրացումներ կատարելու մասին» ՀՀ կառավարության որոշման նախագծի վերա­­բերյալ հայտնում ենք, որ դիտողություններ և առաջարկություններ չկան։ | **Ընդունվել է** |
| 3. Հայաստանի Հանրապետության էկոնոմիկայի նախարարություն | 07.06.2022թ. |
| 01/8960-2022 |
|  «Հայաստանի Հանրապետության կառավարության 2021 թվականի հունիսի 3-ի N 898-Ն որոշման մեջ փոփոխություն և լրացումներ կատարելու մասին» Հայաստանի Հանրապետության կառավարության որոշման նախագիծը, հայտնում ենք, որ Էկոնոմիկայի նախարարությունն առաջարկություններ և դիտողություններ չունի։  | **Ընդունվել է** |
| 4. ՀՀ արդարադատության նախարարություն | 25.07.2022թ. |
|  32385-2022 |
| Հայաստանի Հանրապետության պետական եկամուտների կոմիտեի կողմից ներկայացված **«**Հայաստանի Հանրապետության կառավարության 2021 թվականի հունիսի 3-ի թիվ 898-Ն որոշման մեջ փոփոխություն և լրացումներ կատարելու մասին» Հայաստանի Հանրապետության կառավարության որոշման նախագծով (այսուհետ՝ Նախագիծ) առաջարկվել էր կառավարչին էլեկտրոնային համակարգի միջոցով տրամադրվող հասանելի տեղեկատվության ցանկում ավելացնել՝1. սնանկ ճանաչելուն նախորդող վերջին հինգ տարիների համար հարկային մարմիններին ներկայացրած հաշվարկները,2. ունեցած լիցենզիաները, «Գործունեության իրականացման ծանուցման մասին» Հայաստանի Հանրապետության օրենքով սահմանված ծանուցումները, թույլտվությունները, 3. հարկային մարմնի կողմից վերահսկվող եկամուտների գծով պարտավորությունների, դեբետային գումարների, սահմանված չափից ավել վճարված գումարների և միասնական հաշվում առկա գումարների վերաբերյալ տեղեկատվությունը,4. իրավաբանական անձ (անհատ ձեռնարկատեր, նոտար) հանդիսացող պարտապանի վարձու աշխատողների քանակի վերաբերյալ տեղեկատվությունը:Սնանկության մասին օրենքի (այսուհետ՝ Օրենք) 29-րդ հոդվածի 1-ին մասը սահմանում է կառավարչի լիազորությունների ոչ սպառիչ ցանկը, միևնույն ժամանակ ժբ կետով սահմանելով, որ կառավարիչն իրականացնում է օրենքով սահմանված այլ լիազորություններ: Նույն հոդվածի 7-րդ մասի համաձայն՝ կառավարիչն իր լիազորություններն իրականացնելիս միասնական էլեկտրոնային տեղեկատվական համակարգի միջոցով կարող է տեղեկատվություն ձեռք բերել այլ մարմիններից և անձանցից: Նույն հոդվածի 8-րդ մասի համաձայն՝ միասնական էլեկտրոնային տեղեկատվական համակարգի միջոցով տեղեկատվություն ստանալու [կարգը](https://www.arlis.am/DocumentView.aspx?docid=153240) սահմանում է կառավարությունը:Օրենքի 56-րդ հոդվածի 6-րդ մասի համաձայն՝ պարտապանի գույքի գտնվելու վայրի մասին տեղեկություններ չլինելու դեպքում կառավարիչը **անհրաժեշտության դեպքում** կարող է հարցում ուղղել անշարժ գույքի պետական ռեգիստրին, իրավաբանական անձանց պետական գրանցում իրականացնող մարմնին, **հարկային և մաքսային մարմիններին,** ոստիկանության համապատասխան ստորաբաժանումներին, քաղաքացիական կացության ակտերի գրանցման գործակալությանը և Սոցիալական ապահովության ծառայությանը: Պետական մարմինները **պարտավոր են** կառավարչի հարցումներին պատասխանել յոթնօրյա ժամկետում, եթե օրենքով կամ այլ նորմատիվ իրավական ակտերով հարցումներին պատասխանելու համար այլ ժամկետ սահմանված չէ:Վերոգրյալ նորմերի վերլուծությունից հետևում է, որ կառավարիչն իր լիազորություններն իրականացնելիս պետական մարմիններից պարտապանի վերաբերյալ տեղեկատվություն ստանալու հարցում սահմանափակված չէ: Մասնավորապես, սնանկության վարույթի ցանկացած փուլում կառավարիչը կարող է դիմել և ստանալ անհրաժեշտ տեղեկատվություն, որը նպատակաուղղված է գործի արդյունավետ քննության իրականացմանը: Որպես օրինակ կարելի է նշել պարտապանի ֆինանսական վիճակի վերլուծությունը ներկայացնելը, որն ամբողջական լինելու համար պետք է համապատասխանի Օրենքով սահմանված պահանջներին: Ուստի կառավարչին տեղեկատվության հասանելիությամբ ապահովելը բխում է Օրենքի տրամաբանությունից և կառավարչին վերապահված լիազորություններից: Միևնույն ժամանակ Օրենքի 29-րդ հոդվածի 3-րդ մասի համաձայն՝ Օրենքով այլ բան սահմանված չլինելու դեպքում իր լիազորություններն իրականացնելիս կառավարիչը գործում է **պարտապանի անունից** և **իր պատասխանատվությամբ**:Նման կարգավորում է առկա նաև Հայաստանի Հանրապետության քաղաքացիական դատավարության օրենսգրքում, որի՝ Ի պաշտոնե ներկայացուցիչները վերտառությամբ 49-րդ հոդվածի 5-րդ մասի համաձայն՝ սնանկ ճանաչված ֆիզիկական կամ իրավաբանական անձանց շահերը օրենքով նախատեսված դեպքերում ներկայացնում է սնանկության կառավարիչը: Նորմերի բովանդակությունից կարելի է եզրակացնել, որ հարկային մարմնի կողմից տեղեկատվություն ստանալիս կառավարիչը հանդես է գալիս պարտապանի անունից և վերջինիս համաձայնությամբ: Ուստի այս դեպքում ևս կառավարիչը դիմում և տեղեկատվություն հայցում է պարտապանի անունից:Բացի այդ, Հայաստանի Հանրապետության կառավարության 2021 թվականի հունիսի 3-ի Սնանկության գործով կառավարչի կողմից միասնական էլեկտրոնային տեղեկատվական համակարգի միջոցով տեղեկատվություն ստանալու կարգը սահմանելու մասին թիվ 898-Ն որոշմամբ սահմանվում է, որ կառավարիչը սույն կարգով սահմանված հարցումներն իրականացնելիս կոնկրետ պարտապանի վերաբերյալ տեղեկությունները կարող է ստանալ միայն տեղեկատվական համակարգում այդ պարտապանի մասնակցությամբ իրականացվող և իր կողմից վարվող սնանկության գործի ու պարտապանի տվյալների համապատասխանության դեպքում, որով հավաստվում է կառավարչի՝ տվյալ գործով որպես կառավարիչ նշանակված լինելու հանգամանքը: Սա նշանակում է, որ կառավարչի կողմից տեղեկատվության ստացումը չի կարող հանգեցնել չարաշահման: Մասնավորապես և՛ կառավարչի, և պարտապանի տվյալները նույնականացվում են, ինչի արդյունքում այլ անձի վերաբերյալ տեղեկատվություն ստանալը բացառվում է, և միայն տվյալ գործը վարող կառավարիչն է իրավասու ստանալ այն:Վերոգրյալի վերլուծության արդյունքում գտնում ենք, որ Օրենքը լիազորում է կառավարչին անհրաժեշտության դեպքում ստանալու այնպիսի տեղեկատվություն, որն ուղղված է սնանկության գործի արդյունավետ քննության իրականացմանը: | **Ընդունվել է**  |